**Қазақстан Республикасының Білім және Ғылым министрлігі**

**Қобда ауданы «Талдысай орта мектебі» КММ**



**Жұмыстың атауы:** «Талдысай топонимикасынан таралған тарих»

**Бағыты:** Өлкетану

**Пәні:** География және Қазақстан тарихы

**Каюпова Жазира Жанболатовна .** Ақтөбе облысы Кобда ауданы

Талдысай орта мектебінің география пәні мұғалімі

Жер-су аттарының шығу тарихы мен мағынасын білу әр адамға қызық. Әсіресе өз туған елді-мекендеріміздің атауларының шығу тарихын зерделеу, әрбір атаудың мән-мағынасын ашу, туған өлкеге деген ыстық ынта, патриоттық сезімді күшейтпек. Қазақстан елді мекендерінің жер-су атаулары, яғни топонимдері халықтың сан ғасырлық тарихынан сыр шертеді. Демек, белгілі бір өңірдің топониміне қарап сол өңірде мекен еткен ұрпақтың тарихы туралы, тіршілік көзі жайында, ой-өресі хақында, тіптен сезім сұлулығына дейін хабардар болып, ой түюге мүмкіндік береді. Бүгін біз ауылымыздың атаулары мен олардың шығу тарихын, мағынасын ашып беруге тырысамыз.

Талдысай атауының шығуы.

**Топонимика** — [ономастиканың](https://kk.wikipedia.org/wiki/%D0%9E%D0%BD%D0%BE%D0%BC%D0%B0%D1%81%D1%82%D0%B8%D0%BA%D0%B0) жер-су, елді мекен атауларының шығуы мен пайда болуын ([этимологиясын](https://kk.wikipedia.org/wiki/%D0%AD%D1%82%D0%B8%D0%BC%D0%BE%D0%BB%D0%BE%D0%B3%D0%B8%D1%8F)), мағынасын, құрылымының дамуын, таралу аймағын, қазіргі жағдайын, [грамматикалық](https://kk.wikipedia.org/wiki/%D0%93%D1%80%D0%B0%D0%BC%D0%BC%D0%B0%D1%82%D0%B8%D0%BA%D0%B0), [фонетикалық](https://kk.wikipedia.org/wiki/%D0%A4%D0%BE%D0%BD%D0%B5%D1%82%D0%B8%D0%BA%D0%B0) пішінін, жазылуы мен екінші бір тілде берілуін зерттейтін құрамдас бөлігі. Бұл гректің «топос» — орын, жер, «онома» — атау деген екі сөзінен тұрады, яғни жер-су атаулары деген сөз.

Талдысай ауылының шежіресін жазып шығу деген ой келген болатын. Бірде қаладан келе жатып ауылымыздың шекарасына кіреберістегі «Талдысай» деген жазу оттай басылды. Ауылымыз бұрыннан «Талдысай» атауы бар екенін білетінмін. Неге ауылымның атауын осылай аталған екен? Жер-су атаулары қалай қалыптасты ?.. деген сұрақ мазалады. Ең алдымен ауыл қарияларымен және зейнетте отқан ұстаз Акшоқпарова Ағила Тасқынбайқызынан сұхбат жүргізу ой келді. Зерттеу жұмысым ауыл үлкендерімен сұхбат алумен,газет-журналдардан мәлімет жинау басталып кетті.

Ауылдық округтің атауы.

«Талдысай» ауылы бұрынғы «Серп и Молот» орталығы болған.

Ауыл жанында,солтүстіктегі қыраттың етегін бойлай шығыстан батысқа қарай кішкене Талдысай өзені ағып жатыр. Талдысай өзені өзі кішкентай болғанымен терең және сайлармен қоса қалың талдардан қапталып жатқан. «Тал» мен «сай» сөзіне «ды» қосылып, Тал-ды-сай атауы пайда болған. Ол ауылдың шығыс жағындағы бұлақтардан бастау алып,батысқа қарай ағып,Терісаққан өзеніне (Кобданың саласы)барып құяды.Ауыл тұрғындары бұл өзен суын бау-бақша суаруға пайдаланады,ал өзеннің бас жағында суқойма жасалған . 1905-1907 жылдары Ресейден қоныс аударған орыс,украин шаруалары кішкене өзен жатқан сайдың бойына қоныстанған ,содан «Талдысай» аталып кеткен. Сонда сайдың бойында көп тал орналасқан деген мағына береді.Ақсақалдардың еске алуына қарағанда Талдысай өзені 70 жылдары терең болған,көктем айларында арғы бетіне өту қиынға түскен кездері болды дейді. Тұрғылықты халық өзен бойынан қара бүлдірген,саңырауқұлақ теріп,суынан балық аулаған.Өзен су екі бөген салғаннан кейін бастау алған тұсынан және ауыл ішіндегі өзен суы азая бастапты.1990 –жылдары өзен бойындағы талдарды безберекетсіз шабылып ,өзен суы мүлдем тартылып қалыпты.

Ауыл ақсақалдарынан қызығушылықпен тыңдап, қағазға түртіп алдым. Талдысай атауының шығу тарихын сұрап, ауылымыздың құрылу тарихы туралы мәліметті де алдым. Ақпараттарды дәптеріне жазып жүретін болған. Мәлімет жинау, сараптау жұмыстары қатты ұнады.Ауыл үлкендерінен сұхбат алуға кірістім.

Ауылымыздың жер-су аттарының шығу тарихы.

Зерттеуімздің негізгі тақырыбы болған ауыл атауларының шығуын баяндайын.

Талдысай ауылының көше атауларының ізденетін болсақ тарих жпазуға болады. Ең алғашқы екі көше Полтава және Харьков болған. Алғашқы тұрғындардар Полтава мен Харковтықтар болды./Украина/

1970 жылдары жаңа үйлер салына бастады,колхоз халқына Кеңес Одағының батыры Алия Молдағұлова атындағы берілген,батырымыз көрші Бұлақ ауылында дүниеге келген. Тағы бір көше Абат батыр атында берілген . Ауылымыздың батыс бөлігі кіщкене балкамен бөлініп жатыр және ол жақ бөлік МТС деп аталады. 1947 жылы техника азайып, «машина трактор станция» аталуы қалып қойған.

Талдысай тұрғылықты жерлерідің атаулары антротоманимге немесе осыы аймақта тұрған тұрғының есімімен аталып кеткен.

1. Бесқопа – Талдысай ауылының оң жағында Бесқопа аты жер бар. Ол Кобда өзенінің бойында орналасқан және жағалай аралдар көр.Жағадай халық мал шаруашылығымен айналасқан. Осы арал маңында мал шаруашылығымен айналасып өз есімдерін тұрғылықты жерді атап,қазіргі кезде аралдар атауы солай аталып келеді. Арал сөзіне ер адам есіміне қосып Даутарал,Жумашарал,Иманбайарал деп аталып кетті.
2. Алибекөткел –екі сөзден қосылған атау.Кобда өзені бойында ұзақ уақыт Алибек аты ер адам тұрып,сол маңды қарайлап отқан.Қазіргі таңда осылай аталып келеді.
3. Отарбаз- кішігірім ауылда Отар атты шабан ақсақал тұрған екен. Отар адам есіміне «баз» қыстау сөзі қосылып аталып кеткен.
4. Абат-Байтақ – ауылымыздың оңтүстік жолында 12 шақырымда орналасқан тарихи кесене, XIV-XV ғасырларға жатқызылады . Сол жерде Абат батыр Асан қайғының ұлы жерленген. «Байтақ» қазақша дала деген мағына береді.
5. Томпақмешіт-Кобда өзенінің сол жақ жағалауында шығыс жағалауда Алибекөткелге қарама-қарсы Томпақмешіт деген жер орналасқан.Ерте заманнан мазарлар қалдықтары сақталып қалған.

6, Еңбекшіадай- Терісақан өзенінің оң жағында орналасқан. Ауыл ақсақалдарының айтуынша Атырау облысынан 500 адай отбасы Голощекиннің указымен жер аударылды. Содан колхоз Еңбекшіадай деп аталып кетті. 30-жылдағы ашаршылық кезінде әр отбасы көшіп тек 40 отбасы қалды. Ал 1990 жылдары миграциялау кезінде тек бірнеше отбасы қалған болатын.Қариялардың айтуынша өзен екі жағынан адайлардан құралған үлкен ауыл болып орналасқан екен.

7. Қарасу- Бесқопа елді мекенінде Кобда өзенінің бойында жаз уақытында бөлек көл пайда болады.Ең терең жері ,Жаңажолға қарама-қарсы Қарасу көлі.Көл маңында көптеген өсімдіктер және суынан балықтар көп болған.Қарасу деп аталуы су асты «қара» «су» болғандықтан.

8. Батпақты- Кобда өзенінің сол жақ саласы болып келеді. Жаз уақытында қою ұйма батпақ пайда болады екен, халыққа және мал шаруашылығына қауіпті болады екен . Содан халық Батпақты деп атайды .

9. Бидайықбаз – Кобда өзенінің бойында орналасқан, екі мағына береді.Кезіндегі қыстайтын қыстау «баз» және «бидайық» атты өсімдік өсетін мекен.

10. Жамантоғай - Кобда өзен бойында «тоғай» сөзінен алынған. Жиде және көктал өседі екен. Ағаш өте аз,жайылымға шөп жоқ болғандықтан аталып кеткен.

11. Жалғызағаш – Жамантоғайдан 3км/ де орналасқан. Үлкен жалғыз ағаштың тек өзі өсіп тұруына байланысты аталып кеткен.

12. Қарағансай – атауы Талдысай ауылынан солтүстігінде үлкен сай орналасқан.Ол жерден ауыл халқы бүлдірген жинайды екен.Әр түрлі өсімдіктер өседі соның ішінде қалың болып «қараған» сай болып өсіп тұрады.

13. Қамысбаз – Батпақты өзені бойында орналасқан. Қыстау болып саналады айнала қамыс пен қоршау болып өсіп тұрған.

14. Тасқазған – Кобда өзеніне бойында жолда орналасқан қырат. Осы жердің саз бен құмның тереңінде тас кесектер кездеседі.

1920-1930 жылдары Талдысай халқы үй фундаментіне осы жерден тас қазып алып отқан.Содан «тас», «қазған» деп аталады.

15. Мұнайтпас – Талдысай ауылынан батыс бөлігінде 3 км/де Талдысай суының төменгі бөлігінде жасыл желекті жер.Мұнайтпас ер адамның есімімен аталған және сол адамның иелік жері болған.Ауылдың орыс ұлтымен аралас халқы «цыганка» деп те атап кеткен. Осы жерде ұзақ уақыт цыган таборы мекен еткен. Бергі уақыттарда да екі атаумен айтылып келеді.

Қорытынды.

Жұмыстың нәтижесі мен қорытындылайтын болсақ, ауылымыздың тұрғындары мен қонақтары елді мекеніміздің атауының шығу тарихымен таныстық. Осы кезеңге дейін жұмбақ болып келген тарихи-географиялық атаулар не себептен қойылғанын білдік

Зерттеу барысында негізгі сүйенген ұстанымыз – Елбасымыздың бағдарламасына сәйкес «Туған жерге туыңды тік» ұраны. Патриотизм кіндік қаның тамған жеріңе, өскен ауылыңа, қалаң мен өңіріңе, яғни туған жеріңе деген сүйіспеншіліктен басталады. Сол себепті, мен «Туған жер» бағдарламасын қолға алдық. Оның ауқымы ізінше оп-оңай кеңейіп, «Туған елге» ұласады. Қазақстанның қасиетті жерлерінің мәдени-географиялық белдеуі – неше ғасыр өтсе де бізді кез келген рухани жұтаңдықтан сақтап, аман алып шығатын символдық қалқанымыз әрі ұлттық мақтанышымыздың қайнар бұлағы. Ол – ұлттық бірегейлік негіздерінің басты элементтерінің бірі. Сондықтан, мыңжылдық тарихымызда біз алғаш рет осындай ауқымды жобаны жасап, жүзеге асыруға тырыстық.

Жобаның нәтижесінде атаулардың бұрмаланған түстары анықталды. Өсекелең жас ұрпақ өздерінің туып өскен өлкелерінің атауларының шығу тегін ғана біліп қоймайды, сонымен қатар нысандарды карта арқылы қайда орналасқандығы туралы да мәлімет алады. Ең бастысы топонимикасымен қатар ауылымыздың тарихы мен географиясы туралы мол мәлімет алады. Зерттелген еңбек ауылымыздың аға буындарына да көмегі тиетіні сөзсіз!